Na temelju članka 2. točke 3. Odluke o subvencioniranju kamate na HAMAG BICRO kredite - COVID-19 zajmove i ESIF mikro zajmove za obrtna sredstva KLASA: 403-01/20-01/19, URBROJ:2189/1-03/03-20-1 od 20. srpnja 2020. godine i članka 36. i 43. Statuta Virovitičko-podravske županije («Službeni glasnik Virovitičko-podravske županije» broj 2/13., 2/18. i 6/18. - pročišćeni tekst i 2/20) objavljujem

**ODLUKU**

**o produženju roka za podnošenje zahtjeva za subvenciju kamate na kredite svim mikro, malim i srednjim poduzetnicima s područja Virovitičko-podravske županije koji su ostvarili pravo na HAMAG BICRO kredite - COVID-19 zajmove i ESIF mikro zajmove za obrtna sredstva ostvareni u 2020. godini**

**I.**

Javni poziv za subvenciju kamate svim mikro,malim i srednjim poduzetnicima s područja Virovitičko-podravske županije koji su ostvarili pravo na HAMAG BICRO kredite - COVID-19 zajmove i ESIF mikro zajmove za obrtna sredstva ostvarene u 2020. godini objavljen je na mrežnoj stranici Virovitičko-podravske županije [www.vpz.hr](http://www.vpz.hr) od 28. srpnja 2020. godine.

Javni poziv iz st. 1. otvoren je do 31. listopada 2020. godine u kom roku se mogu podnijeti zahtjev za subvencioniranje kamata.

**II.**

Rok za podnošenje zahtjeva za subvencioniranje kamata iz st. 2. ove Odluke produžuje se i traje do zaključno **31. prosinca 2020. godine**.

**III.**

Zainteresirane osobe koje ispunjavaju uvjete određene Odlukom o subvencioniranju kamate na HAMAG BICRO kredite - COVID-19 zajmove i ESIF mikro zajmove za obrtna sredstva KLASA: 403-01/20-01/19, URBROJ:2189/1-03/03-20-1 od 20. srpnja 2020. godine mogu u roku iz toč. II. ove Odluke podnijeti zahtjeve za subvenciju kamate na navedene kredite na način određen Javnim pozivom objavljenim 28. srpnja 2020. godine.

**IV.**

Ova Odluka stupa na snagu danom donošenja,a objavit će se na mrežnoj stranici Virovitičko-podravske županije [www.vpz.hr](http://www.vpz.hr) .

**KLASA:403-01/20-01/19**

**URBROJ:2189/1-03/03-20-5**

**Virovitica, 27. listopada 2020.**

**ŽUPAN**

**Igor Andrović, dipl.oec**.